  Виталий Пронин Ижысь одӥгаз колледжын ужась 51 аресъем дышетӥсез янгыше уськыто взятка басьтэмез пумысен. Россиысь Следствиея комитетлэн элькун управлениез ивортэмъя, преподаватель дышетскисезлэсь «быжъёссэ» быдтыны юрттэмез понна 10,8 сюрс манет курем. Студентка уксёзэ келяны кулэ вылэм дышетӥсьлэн тодмоезлэн банк картаяз. Дышетскись колледжлэн директорезлы но полицие вазиськиз, взятка курисез ӝегатӥзы. Янгыше уськытэм мурт ӧз танӥськы. Эскеронъёс мыныку, суд сое дорысьтыз потатэк улыны косӥз. Уголовной кодекслэн 290-тӥ езэтэзлэн 3-тӥ люкетэзъя 500 сюрс манет штраф яке 8 арлы пытсэт сьӧры келяны быгато. Озьы ик суд улэ кыскам муртъёс дышетӥсьын ужаны уг быгато ни. Эдуард Степанов Туспуктэм: udm.sledcom.ru  